text: মাধবদীতে কৃষকলীগের উদ্যোগে দোয়া মাহফিল ও গণভোজ অনুষ্ঠিত মাধবদীতে কৃষকলীগের উদ্যোগে দোয়া মাহফিল ও গণভোজ অনুষ্ঠিত – নরসিংদী প্রতিদিন
  সোমবার, ০৬ ডিসেম্বর ২০২১, ০৬:৩৫ পূর্বাহ্ন
  নরসিংদী প্রতিদিন, মাধবদী, শোকাবহ আগস্ট
  শনিবার,২২ আগস্ট ২০২০:
  সর্বকালের সর্বশ্রেষ্ঠ বাঙালি ও স্বাধীনতার মহান স্থপতি জাতির পিতা বঙ্গবন্ধু শেখ মুজিবুর রহমান এর ৪৫তম শাহাদাত বার্ষিকী ও গ্রেনেড হামলা দিবস উপলক্ষে আলোচনা সভা,দোয়া মাহফিল ও গণভোজ অনুষ্ঠিত হয়েছে। শনিবার (২২ আগস্ট) দুপুরে মাধবদী বাজার ফায়ার সার্ভিস সংলগ্ন কৃষকলীগের কার্যালয় প্রাঙ্গণে এ আয়োজন করেন মাধবদী থানা কৃষকলীগ। এতে প্রধান অতিথির বক্তব্য রাখেন বাংলাদেশ কৃষকলীগের সাবেক সাংগঠনিক সম্পাদক মো: আবুল হোসেন।
  মাধবদী থানা কৃষকলীগের আহ্বায়ক খায়রুল ইসলাম খাঁন এর সভাপতিত্বে বিশেষে অতিথি হিসেবে বক্তব্য রাখেন, বাংলাদেশ কৃষকলীগের সাবেক কার্যকরী সদস্য আলহাজ্ব শফিকুল ইসলাম মিন্টু,নরসিংদী জেলা কৃষকলীগের সভাপতি মো: আসাদুজ্জামান আসাদ ও নরসিংদী জেলা আওয়ামী লীগের সাংগঠনিক সম্পাদক আনোয়ার হোসেন কমিশনার।
  মাধবদী থানা কৃষকলীগের সদস্য সচিব সুখ রঞ্জন বণিক এর সঞ্চলনায় আরও বক্তব্য রাখেন,নরসিংদী সদর উপজেলা স্বেচ্ছাসেবক লীগের সাধারণ সম্পাদক রাছেল মাহমুদ,মাধবদী থানা ছাত্রলীগের সাধারণ সম্পাদক দেলোয়ার হোসেন শাহীন প্রমূখ। এছাড়াও কৃষক লীগ,যুবলীগ,ছাত্রলীগ তাঁতীলীগ সহ দলীয় অংঙ্গ সংগঠনের নেতৃবৃন্দরা উপস্থিত ছিলেন।